Ohjelman ovat mahdollistaneet järjestön kumppanit ja ystävät.
VALTAKUNNAN MANDAATTI: JULISTAA EVANKELIUMIA
EVANKELISTA NATHAN MORRIS
LUNASTUS. NYT ON KOITTANUT -
SADONKORJUUN AIKA.
PELASTUS. HÄNEN KIRKKAUTENSA LOISTAA -
KAIKILLE KANSOILLE.
VAPAUS KAIKILLE SUKUPOLVILLE.
Tulossa: -
Monesti kysymme: "Jumala, miksi näin tapahtuu?"
Herra haluaa muuttaa näkökulmasi.
Uskon Hengen antavan Sanassa vihjeen, -
joka johtaa sielujen aarteeseen.
Tässä oli mahtavaa se, että tämä ei ollut ihmisestä.
Herran läsnäolo tuli. Mutta äidin ja lapsen piti uskoa.
Tervetuloa! Olen evankelista Nathan Morris.
Meillä on tänään paljon asiaa.
Vieraana on Scott McNamara.
Hän johtaa evankelioivaa Jesus at the Door -työtä, -
jota Jumala käyttää väkevästi. Se siis Kasvokkain-osiossa.
Ensin jaan Uskon puhetta. Aiheena on "Koetuksen ajat".
Kunpa Jumala puhdistaisi meidät tulella kuin kullan.
En malta odottaa tämän päivän ohjelmaa. Nyt Uskon puhetta.
KYSYMYKSIÄ ELÄMÄSTÄ
VASTAUKSIA ELÄMISEEN
USKON PUHETTA
1. Piet. 1:6―7:ssä sanotaan: -
"Siksi te riemuitsette, vaikka nyt, jos on tarpeen, -
vähän aikaa joudutte murehtimaan monenlaisissa koettelemuksissa, -
jotta teidän uskonne havaittaisiin koetuksissa kestäväksi, -
paljon kallisarvoisemmaksi kuin katoava kulta, -
joka sekin koetellaan tulessa, ja koituisi kiitokseksi, ylistykseksi -
ja kunniaksi Jeesuksen Kristuksen ilmestyessä."
On vaikeaa sanoa, että välillä täytyy kohdata vaikeita aikoja, -
jolloin tuntuu, että kaikkea ympärillä ja meissä koetellaan.
Kuitenkin Jumala sanoo, että niiden kautta koetellaan uskomme kestävyys.
Raamattu sanoo, että ilman uskoa on mahdoton miellyttää Jumalaa.
Mihin Jumala tähtää sillä, että käymme läpi vaikeita aikoja?
Minäpä näytän.
Usko ei vapauta meitä vastuksilta.
Kysymme monesti: "Jumala, miksi tämä tapahtuu?"
Herra haluaa muuttaa näkökulmamme.
Hän on vahva heikkoudessamme.
Se on Hänen voimaansa ja ansiotaan.
Kysymme monesti: "Herra, mitä on meneillään?"
Herra sanoo: "Katso minuun. Vien sinut läpi."
Vaikka vaeltaisi pimeässä laaksossa, -
niissä paikoissa löydämme Kristuksen.
Hän on varma apu hädän hetkellä.
Monesti kun meillä on vaikeaa ja meistä tuntuu yksinäiseltä, -
se voi olla hyvin eristävää.
Saatamme välillä pohtia, selviämmekö me.
Mieleeni muistuu Jeesus Getsemanessa.
Hän polvistui Isän eteen niin kovassa tuskassa, -
että Raamatun mukaan Hän hikoili verta.
Hän lausui nämä sanat: -
"Älköön tapahtuko minun tahtoni vaan Sinun."
Hän antautui kokonaan.
Uskon, että jokaisessa tilanteessa ja suurten koettelemusten ajanjaksossa -
Herra opettaa, että kun antaudumme Hänelle -
ja luovutamme taakkamme, surumme ja murheemme Hänelle, -
Hän saa voiman meissä nousemaan, niin että tajuamme, -
että selvisimme kaikista hetkistä Hänen voimallaan ja ansiostaan.
Palvelemme väkevää Jumalaa.
KÄY KOTISIVUILLAMME SHAKETHENATIONS.COM.
Valmiina. Viisi, neljä, kolme, kaksi.
KASVOKKAIN
Tervetuloa Kasvokkain-osioon.
Vieraanani on mies, jota Jumala käyttää väkevästi.
Tunnen hänet henkilökohtaisesti.
Olen nähnyt hänen elämänsä ja työnsä hedelmän.
Hänellä on vaimo Jade ja neljä lasta.
Tervetuloa, Scott McNamara. - Kiitos. Kiva olla täällä.
Olet ystäväni. Tutustuimme useiden kuukausien aikana.
Tiedän, että Jumala todella toimii elämässäsi.
Käynnistit Jesus at the Door (Jeesus ovella) -työn.
Tämä osio on Kasvokkain. Te teette työtä kasvokkain.
Menette kadulle ja ostoskeskuksiin. Opetatte muita evankelioimaan.
Se on evankeliumin ydinperustus.
Kerro työstä lyhyesti.
Puhutaan pian siitä, mitä sinulla on sydämessäsi, mutta kerro ensin työstä.
Jeesus at the Door on helpoksi tehtyä evankeliointia.
Meillä on tällainen kortti.
Varustamme ja voimautamme uskovia kertomaan evankeliumia kaikkialla.
Ajatus on lähettää uskova varustautuneena.
Sairaiden puolesta rukoilemisesta on opetettu hyvin, -
mutta evankelioimisesta ei niinkään.
Nopea heitto tähän väliin.
Tämä ei ole tekniikka tai metodi.
Uskon, että Pyhä Henki on voidellut tämän.
Se on helposti saatavilla oleva työkalu.
Se auttaa kertomaan evankeliumin.
Puhuimme aiemmin siitä, että tämä on kuin Pyhän Hengen toiminta-alusta, -
jolla Hän voittaa kauttasi sieluja.
Nämä ovat lauseita, jotka Jumala synnytti, kun evankelioit kadulla.
Ne johtavat ihmisen paikkaan, jossa hän antaa elämänsä Kristukselle.
Kerro lyhyesti todistuksia siitä, miten Jumala on käyttänyt tätä.
Kutsumme sitä korjuutyökaluksi.
Puhumme pian kylvämisestä ja korjaamisesta.
Olin perjantaina ruokakaupassa opettamassa tätä yhdelle henkilölle.
Kuka tahansa mistä vain voi käyttää tätä. Se on evankeliumi.
Siihen pysähtyi nuori nainen. Hän kertoi alkaneensa rukoilla -
ja kysellä, onko Jumalaa olemassa.
Kerroimme evankeliumin. Parissa minuutissa rukoilimme, -
että hän tuntisi Pyhän Hengen. Sanomme: "Jeesus on täällä."
"Päästätkö Hänet sisään?" Sitten rukoilemme, että hän kokee sen.
Hän koki Pyhän Hengen. Sain tiedon sanat.
Kutsumme tätä työtä puutarhaksi, -
jossa armolahjat voivat kasvaa pelastuksen maaperästä käsin.
Hän koki Pyhän Hengen ja otti vastaan Kristuksen.
Kolmen tunnin päästä hän oli pitkäperjantain kokouksessamme.
Sunnuntaina hän itki koko jumalanpalveluksen ajan.
Vieraasta tuli päivässä perheenjäsen, -
sillä evankeliumi on Jumalan voima pelastukseksi.
Jeesus puhui Joh. 4:ssä.
Tuttu sitaatti, jota monet evankelistat käyttävät.
"Ettekö sano: ’Vielä on neljä kuukautta sadonkorjuuseen’?"
Näin Jeesus vastasi, ja me sivuutamme tämän:
"Minä sanon teille: kohottakaa katseenne -
ja katselkaa vainioita, sillä ne ovat vaalenneet sadonkorjuuta varten."
Paavali kirjoitti efesolaisille: "valaisisi teidän sydämenne silmät, -
jotta tietäisitte, mikä on se toivo, johon hän on teidät kutsunut, -
miten suuri on hänen perintönsä kirkkaus hänen pyhissään".
Evankeliumin pitää ensin olla ilmestys -
nähdä, miten Jumala näkee.
Katsoa sukupolvea ja tietää -
ja muistaa, missä itse joskus oli.
Eräs saarnaaja sanoi kerran minulle: -
"Älä ikinä unohda, mistä Jumala sinut toi."
Vainiot ovat vaalenneet sadonkorjuuta varten.
Miksi siis niin monet ovat pelon sitomia -
tai arkailevat kertoa Jeesuksesta?
Barna-tutkimuslaitoksen mukaan 96 % kristityistä -
ei johda ihmisiä Kristuksen luo.
Eli parhaimmillaan siis 96 % kylvää -
ja vain 4 % korjaa satoa.
Vain 4 % tuo ihmisiä parannuksentekoon.
Kylväminen ja leikkaaminen on Jumalan valtakuntaa -
niin kuin elämän laki. Kylvämme ja korjaamme.
Tarvitaan kuitenkin tasapainoa. Nyt seurakunta ontuu.
Viljelijä ei ensin kylvä ja sano: "En edes ajattele sadonkorjuuta."
Olemme menettäneet uskon sadonkorjuuseen.
Uskon sen johtuvan siitä, ettemme tunne Pyhää Henkeä.
Kumppanuus tulee suhteesta. Kun meillä on suhde Pyhään Henkeen, -
teemme työtä Hänen kanssaan, ja sen voimasta tapahtuu asioita.
Emme tunne Herraa tällä tavalla. Tunnemme Hänet rukouksessa -
ja Raamatussa mutta emme sadonkorjuussa.
Emme tunne Häntä kosmetologilla. Vaimo siis käy kosmetologilla.
Kävin hammaslääkärillä tämän viikon maanantaina.
Johdin hänet Herran luo tämän prosessin kautta.
Miksi? Koska tunnen Pyhän Hengen, Hänen uskollisuutensa -
ja kumppanuutensa hammaslääkärissä.
Meidän pitää alkaa luottaa Häneen ja tutustua Häneen sadonkorjuussa.
Joh. 4:35 on tämän ilmestyksen avainjae.
Pidän Indiana Jonesista.
Hän sai isältään vihjekirjan.
Kirjan ja aarrekartan avulla hän löysi aarteen, Graalin maljan.
Pyhä Henki on antanut meille Raamatussa vihjeen, -
joka johtaa sielujen aarteen luo.
Hän sanoo: "Avatkaa silmät ja nähkää vainiot."
Jeesus sanoi: "Te sanotte, että uskoontulo kestää 4 kuukautta."
"Teillä on järjestys ja prosessi."
"Mutta jos katsotte eri silmin, voitte saada sen nyt."
"Ei tarvitse odottaa neljää kuukautta, viikkoa, päivää tai tuntia."
Katsomme luonnollisin silmin ja suljemme ihmisiä pois.
Voin ajatella, että hammaslääkärilläni on koulutus ja rahaa -
joten ei hän halua tulla uskoon. Mutta Pyhä Henki kehottaa katsomaan -
taivaan silmin. Silloin jokainen näyttää kypsältä poimittavaksi.
Voimallista. Puhuin Mooseksesta, -
ja Jumala käski hänen sanoa faraolle: "Päästä kansani."
Mooses alkoi neuvotella Jumalan kanssa ja luetteli tekosyitä: -
"Olen kankea kieleltäni. Kuka minä olen menemään?"
Jumala vakuuttelee: "Olen kanssasi. Annan sinulle sanat puhuttavaksi."
Mutta sitten Mooses sanoo, ja kerron omin sanoin: "Lähetä joku toinen."
Silloin Raamattu sanoo, että Jumalan viha leimahti.
Kuin Jumala olisi sanonut: "Autan sinua. Tiedän, että pelkäät -
ja olet epävarma. Olen kanssasi."
Mutta kun Mooses pyysi lähettämään jonkun muun, Jumala sanoi: -
"Kuka sinä olet epäilemään kutsuani?"
Haluan rohkaista.
Ala ottaa askelia uskossa. Ne voivat olla pieniä.
Todista jostain tai kerro, että olet uskossa.
Jumala voi käyttää sitä ovena ja antaa sanan jonkun elämään.
Hanki tämä. Mistä näitä evankeliointityökaluja saa?
Osoitteesta jesusatthedoor.com.
Se sopii erityisesti niille, joille tämä on uutta.
Eräs floridalaismies oli ollut uskossa 45 vuotta -
eikä ollut johdattanut ketään uskoon. Hän todisti tämän avulla miehelle.
Seuraavana päivänä hän tuli uskoon- tulleen miehen kanssa kokoukseen.
Evankeliumi on niin voimallinen. - Mahtavaa.
Käykää sivulla jesusatthedoor.com.
Tämä oli Kasvokkain. Nähdään!
Siunausta Jeesuksen väkevässä nimessä.
Oli siunaus saada Scott McNamara ohjelmaan.
Jumala käyttää häntä uskomattomalla tavalla.
Seuraavaksi yhteen lempiosioistani. Tämä on Merkkien takana.
Puhumme siinä tunteista, ajatuksista ja kokemuksista, -
joita Jumalan liike on aiheuttanut. Ihmeitä, merkkejä ja tunnustekoja.
Sen jälkeen jatkamme täältä studiosta rukouksella.
Tämä on Merkkien takana.
Tämä ei ollut ihmisistä. Herran läsnäolo tuli.
Mutta äidin ja lapsen piti uskoa.
MERKKEJÄ, IHMEITÄ, TUNNUSTEKOJA
Palvelen ihmeiden Jumalaa!
MERKKIEN TAKANA
Tervetuloa Merkkien takana -osioon, -
jossa kuulette kertomuksia sadonkorjuusta.
Vieraanani on tänään evankelista Nathan Morris.
Kiitos, että tulit. - Se on aina kunnia.
Raamattu sanoo, että Herran läsnäolossa on ilon täyteys.
Kun puhutaan siitä, mitä olemme nähneet, -
muistutan katsojia jatkuvasti siitä, -
että tämä ei ole meidän ansiotamme.
Meillä oli etuoikeus olla Herran läsnäolossa.
Kun Herran läsnäolo alkaa liikkua, alkaa tapahtua ihmeitä.
POIKA, JOLLA OLI KIERO SELKÄRANKA, BOGOTÁ, KOLUMBIA
Sinä olet äiti. Mikä pojassa oli vialla?
Hän käveli kierossa.
Hänen selkärankansa oli kiero.
Kun sanoit sanan "tuli", poika alkoi itkeä.
Hän alkoi suoristua ja kävellä.
Halleluja!
Kunnia Jumalalle!
Pysäytetään video hetkeksi. Tämä todistus siunaa minua, -
sillä et laskenut kättä pojan päälle. Puhuit sanan.
Voitko vähän kertoa puhutun sanan voimasta?
Se pitää sisällään paljon asioita.
Puhuisin kahdesta ainesosasta.
Raamattu sanoo, että Herran voima, läsnäolo paransi.
Toiseksi muistat sadanpäämiehen palvelijan.
Sadanpäämies sanoi Jeesukselle: "Ymmärrän auktoriteetin."
"Sinun ei tarvitse tulla meille. Puhu vain sana, niin se tapahtuu."
"Minä käsken, ja minua totellaan. Puhu vain sana."
Meidän pitää ymmärtää nämä kaksi asiaa.
Kun Herran läsnäolo tulee näin, ei tarvita ihmiskättä.
Uskon kätten päälle panemiseen, -
mutta jos on Herran läsnäolossa ja voitelussa ja puhuu sanan -
uskossa... Ymmärrätkö? Kun puhuu sanan, -
täytyy tuntea ja ymmärtää Jumalan läsnäolon auktoriteetti, -
niin että kun puhuu sanan... Montako kertaa luemme Raamatusta, -
miten Herra sanoo vaikkapa profeetalle: -
"Olen pannut sanani suuhusi. Olen voidellut sinut"?
Hän kosketti hiilellä Jesajan huulia.
Puhuttu sana Jumalan valtakunnassa...
Kun Jumala haluaa luoda, Hän puhuu.
Kun Hän haluaa synnyttää, Hän puhuu.
Kun ymmärrämme puhutun sanan voiman...
Kun alamme rukoilla sairaiden puolesta, en ainoastaan juttele.
Puhun uskossa ja uskon Herran läsnäoloon.
Herran läsnäolo oli tuossa kokouksessa parantamassa.
Mahtavaa. Sanoit minulle joskus, -
että usko on kuin lihas.
Mitä enemmän sitä käyttää, sitä enemmän se kasvaa.
Vaikka lihassa epäilee...
Puhuit siitä, miten Jeesus oli 100-prosenttisesti ihminen -
ja 100-prosenttisesti Jumala. Kun Hän paastosi, liha tunsi sen, -
mutta silti Hän puhui sanan. Kun sinä puhuit sanan, poika parani.
Katsotaan äidin ja pojan reaktio, -
kun Jumalan voima laskeutui.
Seiso näin.
Katsokaa tuota poikaa. Hänen selkärankansa oli kierossa.
Näin pojan aiemmin.
Kun näin hänet tuossa, kasvoillani oli iso hymy.
Koska vain Jumala voi tehdä tuon.
Kohottakaa Jumalalle ylistyshuuto!
En kuule teitä!
Katsokaa todistuksen voimaa ihmisten elämässä.
Uskomatonta. Muistatko evankeliumeista isän, -
jonka poika sai kohtauksia ja heittäytyi vähän väliä tuleen?
Hän sanoi Jeesukselle: "Minä uskon. Auta minun epäuskoani."
Totta.
Oletko ikinä miettinyt sitä? "Minä uskon. Auta epäuskoani."
Ne kaksi ovat sodassa. Ymmärrätkö?
Luonnollisessa mielessä, lihassa meillä voi olla epäilyksiä, -
mutta se ei muuta tekojamme ja julistustamme, -
sillä ne teemme Hengessä, uskossa.
Paavali puhui tästä, lihan ja hengen sodasta.
Ne käyvät jatkuvasti sotaa. Mutta kun vaeltaa Hengessä, -
teot ja sanat eivät ole lihan mukaisia, -
vaan Pyhän Hengen mukaisia, vastaanottamamme sanan mukaisia.
Usko tulee kuulemisesta. Siksi Sana sanoo: "Uudistukaa mieleltänne."
Mitä enemmän saa Hengeltä ja Sanasta, sitä enemmän mieli uudistuu.
Vertasin uskoa lihakseen, -
koska kun vaeltaa Herran kanssa, alkaa nähdä, miten Jumala toimii.
"Minä uskon, ja Hän toimi."
Se kasvattaa uskoa ja luottamusta.
Paavali puhui luottamuksesta Kristuksessa.
Olen sanonut tämän joskus aiemminkin, -
mutta mitä pitempään vaeltaa Jumalan kanssa, -
sitä enemmän näkee Hänen uskollisuutensa ja hyvyytensä, -
että Hän toteuttaa sanansa.
On paljon helpompaa uskoa Häneen kuin epäillä Häntä.
Lihassani on aina epäilyksiä, mutta en kuuntele lihan ääntä.
Kuuntelen Hengen ääntä. Kirjoitettu on: Hän on Parantajani.
Seisomme siinä, lihasta viis. Muistakaa aina tämä.
Tuo ei ollut ihmisestä. Herran läsnäolo tuli.
Mutta äidin ja lapsen piti uskoa, -
seistä sanan varassa ja ottaa vastaan ihme.
Palvelemme väkevää Jumalaa.
Usko tekee olemattomat ikään kuin olevaisiksi.
Ensi kertaan! Tämä oli Merkkien takana.
KÄY KOTISIVUILLAMME:
Jatketaan täältä studiosta. Toivotan tervetulleeksi Pyhän Hengen.
Toivotan Hänet tervetulleeksi kotiisi ja sinne, missä tätä katsotkin.
Tulvikoon Jumalan läsnäolo sinne. Tunnen voitelun ylläni.
Rukoilemme ympäri maailmaa tulleiden pyyntöjen puolesta -
ja uskomme kanssasi ihmeeseen. Palvelemme väkevää Jumalaa.
Haluan sanoa teille, jotka tätä katsotte, -
että ette katso tätä sattumalta.
Uskon, että Jumala tahtoo puhua jollekulle.
Herra sanoo Raamatussa Ilm. 3:20:ssä:
"Minä seison ovella ja kolkutan."
Mieti sitä hetken.
Koko luomakunnan Jumala, Jumalan Poika, -
kuninkaiden Kuningas, herrojen Herra, sanoo: "Seison sydämesi ovella -
ja koputan."
Huh.
"Jos joku kuulee minun ääneni ja avaa oven, -
minä tulen sisälle hänen luokseen -
ja aterioin hänen kanssaan ja hän minun kanssani."
Tämä on Jeesuksen Kristuksen evankeliumin kutsu.
Kunnian Kuningas, Hän, joka tuli maan päälle, -
kuoli ristillä ja vuodatti verensä...
Joka kuoli sinun edestäsi ja minun edestäni -
ja nousi kuolleista...
Tämä ihmeellinen Vapahtaja seisoo sydämesi ovella...
ja koputtaa.
Hän sanoo: "Avaa ovi, niin käyn sisälle."
Mitä nöyryyttä, että kunnian Kuningas -
seisoo minun sydämeni ovella.
Kuuntele Jeesuksen sanat: "Totisesti, totisesti minä sanon sinulle: -
joka ei synny uudesti, ylhäältä, se ei voi nähdä Jumalan valtakuntaa.”
Se on kutsu juuri nyt.
Mikä tilanne elämässäsi onkin, -
mikä tahansa synti tai mitä ikinä elämässäsi on tapahtunut, -
Jeesus seisoo sydämesi ovella -
ja sanoo: "Rakastan sinua ikuisella rakkaudella."
"Kuolin puolestasi, jotta voisit olla poika tai tytär."
Pyydän sinua nyt avaamaan sydämesi oven.
Anna Jeesuksen käydä sisälle.
Muistan päivän, jolloin avasin sydämeni oven.
Olin rikkinäinen, eksyksissä, sidoksissa.
Mutta avasin oven ja Jeesus valtasi olemukseni joka sopukan.
Hän muutti minut.
Synnyin uudesti.
Tämä on kutsu juuri nyt.
Jos haluat avata sydämesi oven, -
missä oletkin, laita käsi sydämelle ja sano perässäni: -
"Herra, Jeesus, kuulen äänesi.
Avaan sydämeni oven.
Tule asumaan sisimpääni.
Anna minulle anteeksi. Pese minut.
Puhdista minut. Annan Sinulle elämäni.
Ole Herrani ja Vapahtajani.
Jeesuksen nimessä, aamen."
Jos rukoilit, kirjoita ruudun osoitteeseen.
Haluamme kuulla sinusta. Haluan lähettää jotain, -
mikä auttaa uskonvaelluksen aloittamisessa.
Aika on lopuillaan.
Rukoilen rukouspyyntöjen puolesta.
Jos sinulla on sairautta tai tarvitset kosketusta, usko.
Isä, Jeesuksen nimessä lasken käteni pyyntöjen päälle.
Tunnet heidät nimeltä. Rukoilen yksimielisesti ja nuhtelen sairauksia.
Pyydän läpimurtoa.
Kumoan paholaisen kaikki tehtävänannot ja iskut -
Jeesuksen nimessä.
Julistan vapautta, paranemista ja ennalleen asettamista.
Jeesuksen väkevässä nimessä. Ja Jumalan kansa sanoo: "Aamen."
Jos haluat ottaa yhteyttä tai kuulla työstämme, -
meitä voi seurata YouTubessa, Instagramissa ja Twitterissä -
sekä myös Facebookissa.
Jumalan siunausta! Olet rakas. Koko tiimin puolesta: -
Ole siunattu Jeesuksen väkevässä nimessä.
Kiitämme työmme tukijoita. Tukenne mahdollistaa ohjelman.
Rukoilkaa puolestamme, kun viemme evankeliumia kansoille.
Lisätietoja tapahtumista on osoitteessa shakethenations.com.
Seuraa meitä Facebookissa, Instagramissa ja YouTubessa.
Saat uskoa inspiroivaa sisältöä. Iloitsemme yhteydenotostasi.
Suomennos: Marianne Tenetz